CELEX: 62008CO0119
Language: da
Date: 2009-02-05 00:00:00
Title: Kendelse afsagt af Domstolens Tredje Afdeling den 5. februar  2009. # Mechel Nemunas UAB mod Valstybinė mokesčių inspekcija prie Lietuvos respublikos finansų ministerijos. # Anmodning om præjudiciel afgørelse: Lietuvos vyriausiasis administracinis teismas - Litauen. # Procesreglementets artikel 104, stk. 3, første afsnit - første momsdirektiv - sjette momsdirektiv - artikel 33, stk. 1 - begrebet »omsætningsafgifter« - afgift, som beregnes på grundlag af virksomhedernes omsætning, og som har til formål at finansiere et program for vedligeholdelse og bygning af det nationale vejnet. # Sag C-119/08.

Domstolens kendelse (Tredje Afdeling) af 5. februar 2009 – Mechel Nemunas mod Valstybinė mokesčių inspekcija prie Lietuvos
            Respublikos finansų ministerijos
      (Sag C-119/08)
      »Procesreglementets artikel 104, stk. 3, første afsnit – første momsdirektiv – sjette momsdirektiv – artikel 33, stk. 1 – begrebet »omsætningsafgifter« – afgift, som beregnes på grundlag af virksomhedernes omsætning, og som har til formål at finansiere et program for vedligeholdelse
         og bygning af det nationale vejnet«
      
      Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – forbud mod at opkræve andre nationale afgifter, der har karakter af omsætningsafgift (Rådets direktiv 77/388, art. 33, stk. 1)
         (jf. præmis 34-38 og domskonkl.)
      
      Angående
      
         
               Anmodning om præjudiciel afgørelse – Lietuvos vyriausiasis administracinis teismas – fortolkning af Rådets første direktiv
                  67/227/EØF af 11. april 1967 om harmonisering af medlemsstaternes lovgivning om omsætningsafgifter (EFT 1967, s. 12) og artikel
                  33 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter
                  – Det fælles merværdiafgiftssystem: ensartet beregningsgrundlag (EFT L 145, s. 1) – litauisk vejafgift, der beregnes på grundlag
                  af en virksomheds omsætning og anvendes til finansiering af programmet for bygning og vedligeholdelse af de nationale veje.
               
            Konklusion
      Artikel 33 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter
         – Det fælles merværdiafgiftssystem: ensartet beregningsgrundlag, som ændret ved Rådets direktiv 91/680/EØF af 16. december
         1991, skal fortolkes således, at den ikke er til hinder for opkrævning af en afgift som den, der opkræves af omsætningen,
         og som er foreskrevet i den litauiske lov om finansiering af programmet for vedligeholdelse og bygning af det nationale vejnet
         (Lietuvos Respublikos kelių priežiūros ir plėtros programos finansavimo įstatymas).